open-index/open-wikipedia-markdown huggingface dataset:
Stagnicola palustris

**Stagnicola palustris** (frøðiheiti - *Stagnicola palustris* (áður: *Lymnaea palustris*), føroyskt navn væntar, danskt **lille mosesnegl**) , er ein vatnakúvingur. 

Ógvuliga sjáldsamur, bert einaferð skrásettur í Føroyum, í Tórshavn ár 1900 (Collinge) tá ein húsi varð funnin. Slagið er ikki er funnið síðan.  

Hæddin á fullvaksna kúvinginum er 10-18 mm, breiddin er 6-10 mm og hevur hann 5-6 kúputar snúningar.

## Keldur

Bólkur:Sniglar
Vatnakúvingar

**Vatnakúvingar** (frøðiheiti - *Lymnaea*), er ein bólkur av, sum oftast smáum, lungnasniglum sum liva í ferskvatni og í vátlendi á landi. Teir hoyra til familjuna Lymnaeidae. 

Í Føroyum eru skrásett fýra sløg: 

* *[[Lymnaea stagnalis]]* (Linnaeus, 1758) 
* *Lymnaea palustris* (O. F. Müller, 1774): samheiti fyri *[[Stagnicola palustris]]* (O. F. Müller, 1774)
*  *Lymnaea peregra* (O. F. Müller, 1774): samheiti fyri *[[Radix peregra]]* (O. F. Müller, 1774) - vatnakúvingur
*  *Lymnaea truncatula* (O. F. Müller, 1774): samheiti fyri Galba truncatula (O. F. Müller, 1774) - iglasnigil

## Keldur

Bólkur:Sniglar
Billboard 200

**Billboard 200** er ein hittlisti, ið vísur 200 mest seljandi tónleika-album og EP'ir í USA. Listin verður útgivin einaferð um vikuna av tíðarritinum Billboard magazine og verður ofta nýtt at máta hvussu vælumtókt ein tónleikabólkur ella listafólk er.

Bólkur:Amerikanskur tónleikur
Bólkur:Hittlistar
Billboard (tíðarrit)

**Billboard** er eitt amerikanskt tónleikatíðarrit, ið varð stovnað í 1894. Tíðarritið er mest kent fyri ymiskir hittlistar yvir mest seldu tónleikaútgávur í USA. Teir týdningarmestu av listunum eru Billboard Hot 100 (fyri stakløg) og Billboard 200 (fyri album). Harafturat hevur tíðarritið eina røð av listum innan ymisk sløg av tónleiki, bæði fyri stakløg og album, og listar yvir hvørjir sangir, ið hava fingið mest av spælitíð á radiostøðum.

Bólkur:Tíðarrit úr USA
Lymnaea stagnalis

**Lymnaea stagnalis** (frøðiheiti - *Lymnaea stagnalis*), føroyskt navn væntar, danskt **stor mosesnegl**) , er ein vatnakúvingur. 

Ógvuliga sjáldsamur, fyrstu ferð skrásetuur í 1846,  og so ikki aftur fyrr enn í 2006 og  2008, hesuferð helst sum sløðingur.

Hæddin á fullvaksna kúvinginum er 45-60 mm, breiddin er 20-34 mm og hevur hann 4,5-6 kúputar snúningar.

## Keldur

Bólkur:Sniglar
Radix peregra

**Radix peregra** (frøðiheiti - *Radix peregra* (áður: *Lymnaea peregra* ella *Lymnaea pereger*), føroyskt navn væntar, danskt **almindelig mosesnegl **),  er ein vatnakúvingur. 

*Radix peregra* er vanligasti vatnakúvingur í Føroyum og finst í nærum øllum slagi av vátlendi. Í mun til iglasnigilin *Galba truncatula*, ið bert finst niðanfyri 100 m. hædd, so er *Radix peregra* funnin heilt upp í 500 metra hædd. *Radix peregra* er nógv fongdur við ormveruni av eini iktu *Trematoda*, sum í vaksnum líki livir sum sníkur í fugli (Lützen & Bovien, 1934). 

Kúvingurin er broytiligur, fullvaksin er hæddin á honum vanliga uml. 18-20 mm, breiddin uml. 12-13 mm og hevur hann 5 snúningar.

## Myndir

Radix peregra.jpg
L peregra v ovata1pl.jpg
Limnaea peregra var. ovata.jpg
L peregra v ampla1pl.jpg

## Keldur

Bólkur:Sniglar
Mølir

**Mølir** (*Tineidae*) er ein fjølment familja av firvaldum sum eru kend um allan heim. Mótsatt ormverum hjá øðrum firvaldum, so liva flestu mølir ikki av livandi plantum, men av deyðum plantu- ella djóraleivdum, soppum, ella skónum. Summi sløg kunnu gera stóran skaða í matvøruframleiðslu og í klædnaídnaði. Her á landi kenna vit serliga tann vanliga føroyska mølin sum kann oyðileggja ullint klæðir sum hann legst á at eta.

Í Føroyum eru skrásett trý sløg: 

* *Endrosis sarcitrella* (Hübner, 1825): upprunaliga nevnt *Phalæna (Tinea) sarcitrella* (Linnæus, 1758) - húsvættið gráa
* *Hofmannophila pseudospretella* (Stainton, 1849) - húsvættið brúna 
*  *Monopis laevigella* ((Denis & Schiffermüller, 1775) - húsvættið svarta

## Keldur

Bólkur:Skordýr
Húsvættið gráa

**Húsvættið gráa** ella bara **húsvætti** (frøðiheiti - *Endrosis sarcitrella* (áður: *Phalæna (Tinea) sarcitrella*)), er ein mølur. Hetta er tað upprunaliga húsvættið í Føroyum sum Svabo nevnir í sínum "Indberetninger fra en Reise i Færøe" frá 1781-82.

## Keldur

Bólkur:Skordýr
Húsvættið brúna

**Húsvættið brúna** (frøðiheiti - *Hofmannophila pseudospretella*), er ein mølur. Brúna húsvættið fanst upprunaliga bara í Asia, men hevur spjatt seg haðani kring allan heimin síðan 1840-árini, eisini til Føroyar, her tað nú er vanligt kring alt landið. Mølurin, ið etur nærum alt, ger skaða á bæði mat og klæðir.

## Keldur

Bólkur:Skordýr
Húsvættið svarta

**Húsvættið svarta** (frøðiheiti - *Monopis laevigella*), er ein lítil mølur.

## Keldur

Bólkur:Skordýr
Grátt undir steini

**Grátt undir steini** ella **grótlús**, stundum rópt onnur nøvn, t.d. **grádýr** ella (í Skúvoy) **veggjalús**, eru fleiri sløg av smáum krabbadýrum sum liva á landi. Í útsjónd og livihátti kunnu tey minna um skordýr, men tey eru ikki skordýr. Grátt undir steini eru ein undirbólkur Oniscidea av bólkinum Isopoda.

Í Føroyum eru skrásett fýra sløg:

* *[[Porcellio scaber]]* (Latreille, 1804) 
* *[[Oniscus asellus]]* (Linnaeus, 1758) 
* *[[Trichoniscus pusillus]] <small>(Brandt, 1833)</small> 
* *Ligia oceanica* <small>([[Carl Linnaeus|Linnaeus]], 1767)</small> 

Nakrar fráboðanir eru komnar um at eitt fimta slag, *Armadillidium vulgare'', skal vera komið til Føroyar, men hetta er ikki staðfest.

### Alment
Grátt undir steini hevur 7 pør av beinum.  Kroppurin er samansettur av 13 liðum. Tað er einasta djór á landi sum andar bæði við lungum og táknum, og tí kann grátt undir steini vera bæði uppi á landi og í vatni. Grátt undir steini trívist best har vátligt er, og tolir ikki ov nógv ljós ella terra. Tað livur serliga av plantuleivdum. Honin verpur egg niður í ein posa, sum hon hevur undir framkroppinum, og í posanum verða ungarnir klaktir.

## Keldur

Bólkur:Krabbadýr
Porcellio scaber

**Porcellio scaber** (frøðiheiti - *Porcellio scaber*, føroyskt navn væntar, danskt **grå bænkebider**),  er vanligasta gráa undir steini í Føroyum. *Porcellio scaber* finst í flestu oyggjum, men eins og onnur grá undir steini, er tað fátt í tali norðantil í landinum.

*Porcellio scaber* verður vanliga 10-15 mm til longdar, og er vanliga grátt, ljósari undir búkinum, tó kunnu brún, blálig, gullig ella ljósareyð litbrigdi koma fyri. *Porcellio scaber* livir í ymsum vátligum búøkjum, í haganum, viðarlundum og bygdum øki, men er ikki so tengt at vatni sum Oniscus asellus. 

Bólkur:Krabbadýr
Trichoniscus pusillus

**Trichoniscus pusillus** (frøðiheiti - *Trichoniscus pusillus*, føroyskt navn væntar, danskt **rød dværgbænkebider**),  er minsta gráa undir steini í Føroyum. *Trichoniscus pusillus* finst kring alt landið, men lítil kunnleiki er annars um hetta slagið í Føroyum.

*Trichoniscus pusillus* verður ikki størri enn 5 mm til longdar, hevur toygt skapilsi, og er vanliga korkalitt. *Trichoniscus pusillus* heldur til á somu búøkjum sum tey størru sløgini av gráum undir steini. Nøringin hjá *Porcellio scaber* kann henda bæði við paring millum bæði kynini, og við moyggjarføðing, har honin ger eina klonu av sær sjálvari. Av tí at bert honir kunnu fremja moyggjarføðing, eru klonurnar altíð honir. Títtleikin av hannum minkar frá suðuri og norðureftir. Í meginpartinum av Skotlandi og Skandinavia síggjast ongir hannar, meðan títtleikin av hannum á iberisku hálvoynni og italsku hálvoynni er meir enn 15%. Sostatt bendir nógv á at flestu, um ikki øll, *Trichoniscus pusillus* í Føroyum eru honir. 

## Keldur

Bólkur:Krabbadýr
Ligia oceanica

**Ligia oceanica** (frøðiheiti - *Ligia oceanica*, føroyskt navn væntar, danskt **havbænkebider**),  er størsta gráa undir steini í Føroyum. *Ligia oceanica* finst í fjøruni kring alt landið.

*Ligia oceanica* verður uml. 30 mm til longdar, hevur avlangt skapilsi, tvær ferðir so langt sum tað er breitt, og liturin kann vera frá gráum yvir í gulgrønt. *Ligia oceanica* heldur til í fjøruni, serliga í støðuhyljum, sprungum í klettum og undir steinum. *Ligia oceanica* er altátið náttardýr og etur nógv sløg av tara, algum, og ymsar leivdir, og hevur ein serligan matarlyst fyri bløðrutara (*Fucus vesiculosus*). 

Ligia oceanica  verður 2½–3 ár, og ynglar vanliga bert einaferð.

## Keldur

Bólkur:Krabbadýr
Armadillidium vulgare

**Armadillidium vulgare** (frøðiheiti - *Armadillidium vulgare*, føroyskt navn væntar, danskt **almindelig kuglebænkebider**),  er eitt grátt undir steini.

Nakrar fráboðanir hava verið um at fólk hava sæð hetta slagið í Føroyum, men tað er enn ikki staðfest.

*Armadillidium vulgare* verður vanliga upp til 18 mm til longdar, og hevur tann eginleika at tað kann rulla seg saman sum ein bólt um tað verður órógvað. Slagið hevur eisini eginleikan at stýra kropshitanum gjøgnum atferð sína, tað dámar betur sólskin tá hitin er lágur, men heldur seg í skugganum um hitin hækkar. Hiti niðanfyri -2° C ella omanfyri 36° C kann vera deyðiligur fyri slagið. *Armadillidium vulgare* tolir betri kuldan um náttina, og kann fara í eina støðu av dvala um veturin, fyri at yvirliva kuldan. 

## Keldur

Bólkur:Krabbadýr
Oniscus asellus

**Oniscus asellus** (frøðiheiti - *Oniscus asellus*, føroyskt navn væntar, danskt **glat bænkebider**),  er eitt grátt undir steini í Føroyum. *Oniscus asellus* finst helst í flestu oyggjum, men tykist vera mest í tali í sunnaru helvt av landinum.

*Oniscus asellus* verður vanliga upp til 16 mm til longdar, og er heldur flatt av vøkstri. Tað er skyggjandi brúnt ella grátt á liti. Á bakinum síggjast ofta bleikir blettir, hetta eru øki ið goyma kálk ið verður brúkt til at styrkja ytru beinagrindina eftir hamskifti. Hamskifti hendir í tveimum stigum, fyrst aftara helvt, síðan fremra helvt, gamli hamurin verður ofta etin av djórinum aftaná hamskifti. *Oniscus asellus* sæst ofta um tú vendir einum steini ella træpetti, ið liggur í svørðinum. Tað livir í ymsum vátligum búøkjum, eisini har lítið er til av kálki, og er tað einasta gráa undir steini ið sæst í lyngheiðalendi. 

## Keldur

Bólkur:Krabbadýr
Dansk Melodi Grand Prix 2012

**Dansk Melodi Grand Prix 2012** var tann 41. útgávan av Dansk Melodi Grand Prix. Tað gjørdist Soluna Samay, ið vann kappingina við sanginum *[[Should've Known Better]]*.

Bólkur:Dansk Melodi Grand Prix
Bólkur:2012
Dansk Melodi Grand Prix 2011

**Dansk Melodi Grand Prix 2011** var tann 40. útgávan av Dansk Melodi Grand Prix. Tað gjørdist A Friend in London, ið vann kappingina við sanginum *[[New Tomorrow]]*.

## Dansk Melodi Grand Prix 2011

### Knock-out umfar

## Sí eisini
*Dansk Melodi Grand Prix 2010
*Dansk Melodi Grand Prix 2012

Bólkur:Dansk Melodi Grand Prix
Bólkur:2011
Mota mál

**Mota** er eitt mál, ið bert verður tosað av umleið 750 fólkum á oynni Mota á Banksoyggjunum í Vanuatu. Frá 1840-1940 varð málið nýtt sum *lingua franca* av trúboðarum í stórum økjum av Oceania.

Bólkur:Mál í Vanuatu
Instagram

**Instagram** er ein sosialur myndamiðil, sum Facebook eigur. Instagram varð stovnað í oktober 2010 av Kevin Systrom og Mike Krieger. Facebook keypti Instagram í 2012 fyri umleið eina milliard dollarar. Instagram hevur 400 milliónir virknar brúkarar um allan heim í 2015, og tað verða lagdar 80 milliónir Instaløtur út hvønn einasta dag. Songkvinnan Taylor Swift hevur flest Instagram fylgjarar í heiminum. Hon hevur ikki færri enn 49,5 milliónir fylgjarar.

Tað vóru tveir vinmenn, ið gjørdu Instagram-appina í 2010. Teir seldu hana til Facebook í 2012.

## Sí eisini
* Sosialir miðlar

## Keldur

Bólkur:Facebook
Dansk Melodi Grand Prix 1960

**Dansk Melodi Grand Prix 1960** var tann 4. útgávan av Dansk Melodi Grand Prix. Tað gjørdist Katy Bødtger, ið vann kappingina við sanginum *Det var en yndig tid*.

Bólkur:Dansk Melodi Grand Prix
Bólkur:1960
Dansk Melodi Grand Prix 1961

**Dansk Melodi Grand Prix 1961** var tann 5. útgávan av Dansk Melodi Grand Prix. Tað gjørdist Dario Campeotto, ið vann kappingina við sanginum *Angelique*.

## Finalan
Dansk Melodi Grand Prix varð hildið í Fredericia Teater í Fredericia, vertur var Sejr Volmer-Sørensen.  Sjey sangir luttóku, har ið vinnarin varð valdur av einari dómsnevnd við 10 fólkum, ið skuldu geva 3 stig hvør. Tey kundu, um tey vildu tað, býta stigini, tvs. tey kundu t.d. geva 1 stig til 3 sangir, 1 og 2 stig ella 3 stig til ein sang.   

Henda kapppingin er merkisverd fyri tað at øll, ið høvdu luttukið í undanfarna Dansk Melodi Grand Prix: Birthe Wilke, Gustav Winckler, Raquel Rastenni og Katy Bødtger &ndash; royndu seg enn einaferð.

## Keldur

Bólkur:Dansk Melodi Grand Prix
Bólkur:1961
Allahalgannaaftan

**Allahalgannaaftan** er ein blandur av halgidøgum og siðvenjum, sum minna um hvønn annan. Og hetta er við tíðini vorðið til **Halloween**. Fyri umleið 1400 árum síðan avgjørdi Bonifacius tann fjórði pávi, at hann vildi gera ein minningardag fyri øll halgimenni. Tað bleiv til tann 1. november og varð hann nevndur allahalgannadagur. Kvøldið fyri, 31. oktober, verður tí til allahalgannaaftan. 300 ár seinni avgjørdi Gregor tann fimti, at 2. november  skuldi vera minningardagur fyri vanlig deyð fólk. Hann kom at eita alrasálnadagur. Í summum londum helt mann, at tann dagin vitjaðu deyðir næstringar aftur. Í 1770 vóru hesir dagar tó tiknir av sum halgidagar. Í Amerika hava fólk hildið á at halda dagarnar, hóast teir ikki eru halgidagar longur. Tað er ístaðin blivin til ein dagur, har fólk ganga í óhugnaligum búnum og gera stuttlig graskerhøvd. Og børnini ganga hurð á hurð og fáa bomm. Summi halda, at tað eru amerikanskir filmar, ið hava fingið fólk í ørðum londum at taka henda sið til sín. Siðurin at skera eitt graskerhøvd til Halloween kemur úr Írlandi. Her høvdu tey heystarveitslu fyri teimum deyðu. Mann helt, at illir andar vildu við í veitslu. Tí gjørdu fólk lygtir úr rótum og setti ljós í at ræða teir burtur. Fyri nógvum hundrað árum síðan rýmdu nógv fólk undan hungursneyð í Írlandi til USA. Tey tóku siðin við sær og gjørdu hann til ein part av Halloween. Í USA høvdu tey ikki nógvar røtur, men nógv grasker. Tí brúka mann grasker í dag.

Í Føroyum verður allahalgannadagur eisini hildin sum minningardagur fyri tey, ið hava latið lív á sjónum. Í 2006 vórðu eisini guðstænastur hildnar fyri deyð børn í árinum.

Bólkur:Merkisdagar
Look Mickey

***Look Mickey*** er ein kendur pop-art málningur frá 1961 av Roy Lichtenstein. Málningurin hongur í National Gallery of Art í Washington.

## Slóðir úteftir
*Lichtenstein Foundation 

Bólkur:Málningar
Bólkur:Roy Lichtenstein
Streymgágga

**Streymgágga** (frøðiheiti - *Neptunea antiqua*) er ein sjósnigil og er størsta gágga í Føroyum  

## Útsjónd
Streymgágga er smidligari enn agngággan. Skelin á streymgágguni er eisini slættari. Fullvaksin verður gágguskelin uml. 20 cm til hæddar.

## Liviøki
Streymgággan livir á somu støðum sum agngággan; men hon er ikki so vanlig sum hon.  

## Nøring

## Keldur

Bólkur:Sniglar
Nørreport Station

**Nørreport Station** er ein S-tok, Keypmannahavnar Metro og jarnbreytastø í Keypmannahavn, Danmark. Nørreport Station er tann jarnbreytastøðin í landinum, har ið flest fólk, umleið 165.000, ferðast dagliga. Øll tokstøðin er undir jørðini við trimum pallum: ein til S-tok, ein til inter-city tok og ein til Metro.

Bólkur:Keypmannahavnar Metro
Fliða

**Fliða** (frøðiheiti - *Patella vulgata*) er ein framtáknusnigil við lágari skel. Hon situr føst á klettinum fram við strondini.   

## Keldur

Bólkur:Sniglar
Kongens Nytorv Station

**Kongens Nytorv Station** er ein tokstøð undir jørð, ið veitir tænastu til Keypmannahavnar Metro leiðirnar M1 og M2. Støðin er við 14.200 dagligum ferðafólkum Danmarkar 4. mest nýtta tokstøð.
Kongens Nytorv Station liggur á Kongens Nytorv uttanfyri Magasin, har ein inngongd er til frá støðini. Støðin liggur eisini nærindis Amalienborg, Christiansborg, Strøget og Nyhavn. 

Støðin læt upp hin 19. oktober 2002 og liggur í takstsonu 1.

Bólkur:Keypmannahavnar Metro
Keypmannahavnar Høvuðsjarnbreytarstøð

**Keypmannahavar Høvuðsjarnbreytarstøð** (, stytt *København H*, eisini nevnt: *Hovedbanegården*) er størsta jarnbreytarstøð í Danmark og høvuðsjarnbreytarstøðin í Keypmannahavn.
Skútustaðahreppur

**Skútustaðahreppur** er ein lítil kommuna (íslendskt: *hreppur*), sum liggur í Norðeysturvaldøminum í Íslandi.

Bólkur:Kommunur í Íslandi
Lyngheiði

**Lyngheiði** er eitt lívøki (biotopur) við lágum, trækendum vøkstri, sum t.d. lyngi, í, sum oftast, súrum, ófruktbarum jørðildi.

Lyngheiðalendi eru nógvastaðni í Europa uppstaðin sum úrslit av húsdjorahaldi, har húsdjórini halda trævøkstrinum niðri, men í Føroyum og Bretsku oyggjunum er lyngheiðin uppstaðin náttúrliga av tí vátliga og svalliga veðurlagnum. 

Bólkur:Landafrøði
London Underground

**London Underground** (eisini kent sum *the Underground* ella *the Tube*) er ein metroskipan, ið veitir tænastu til stórar partar av Stórlondon og partar av grannaøkjunum Buckinghamshire, Hertfordshire og Essex. Skipanin veitir tænastu til 270 støðir og hevur 402 km spor, av hesum eru 45 prosent undir jørðini. Síðan 2003 hevur LUL verið eitt dóttirfelag, hvørs eigari er Transport for London (TfL), ið er tað lógarkravda felagið, ið hevur ábyrgdina av størstapartinum av ferðasambandinum í Stórlondon. Felagið verður rikið av einari leiðslu og einum kommiseri ið verður útpeikaður av borgarstjóranum í London. Í 2012 vóru 91 prosent av rakstrarútreiðslunum fevndar av ferðafólkainntøkum.

### Leiðir

## Keldur

Bólkur:London Underground
Northern line

**Northern line** er ein breyt í London Underground-netverkinum. Hon er litað svørt á netverkskortinum.

Tað mesta av breytini er tann djúptliggjandi "tube"-breytin. Breytin hevur umleið 252 milliónir ferðafólk um árið, ið ger hana til tað breytina ið hevur næstflest ferðafólk í London Underground-skipanini. Northern Line er serstøk við at hava tvær ymiskar rutur gjøgnum mið-London. Hóast navnið, so veitir Northern line ikki tænastu til ta norðastu jarnbreytarstøðina í netverkinum, men harafturímóti til ta syðstu støðina (Morden Station) og støðgar á 16 av 29 jarnbreytarstøðum sunnan fyri Themsen. Tað eru 50 støðir á Northern line, harav tær 36 eru undir jørð.

## Kort

## Keldur

Bólkur:London Underground
Hvalbiar Kirkja

**Hvalbiar Kirkja** er ein kirkja í bygdini Hvalba á Suðuroy. Kirkjan tekur uml. 300 fólk, og kom í staðin fyri kirkjuna í Skálum, sum varð tikin niður í 1933. Nýggja kirkjan bleiv staðsett á Toftheyggjamørk, og bleiv sum sagt vígd 27. oktober 1935. Arbeiðið uppá at gera kirkjuna byrjaði í 1933. Um várið 1933 varð farið undir stoypiarbeiðið, við havnamanninum Kristin Holm Joensen, múrara, sum formanni. Hetta arbeiði stóð liðugt 1. februar 1934. Vestmenningurin Eyolfur á Heygum, timburmeistari, stóð fyri timburarbeiðinum og alt snikkaraarbeiðið varð gjørt á verkstaðnum hjá Jens Paula við Sílánna, á Tvøroyri.

Bólkur:Kirkjur í Føroyum
Richard Nixon

**Richard M. Nixon** (føddur 9. januar 1913 í Yorba Linda, Kalifornia – 22. apríl 1994 í New York City), var amerikanskur politikari og 37. forseti USA frá 1969 – 1974. Hann er tann einasti amerikanski forsetin sum hevur valt at leggja frá sær. Hann legði frá sær tá tað gjørdist greitt at Kongressin ætlaði at reisa ríkisrættarsak moti honum fyri politisku Watergate-gøluna.

Gongdin til ríkisrættarmálið móti Richard Nixon byrjaði í oktober 1973 í Umboðsmannatinginum, har Umboðsmannatingið bleiv samt um at seta fram uppskot við trimum ákærum móti Nixon. Hetta vóru ákærur, sum komu av Watergate-gøluni, har harkalið frá Republikanaranum høvdu brotið inn í Watergate kontórbygningin í District of Columbia, har Demokratarnir høvdu høvuðssæti. Innbrotið í Watergate-kontórbygningin í Washington fór fram 17. juni 1972, men ikki fyrr enn í oktober 1973 var málið komið so tætt at forsetanum, at Umboðsmannatingið byrjaði at kanna eitt møguligt ríkisrættarmál ímóti Nixon.

Hóast Republikanararnir høvdu meirilutan í Umboðsmannatinginum, so var stemningurin vendur so nógv ímóti Nixon, at har fór allarhelst at vera meiriluti fyri ákærunum ímóti honum. Tískil valdi hann tann 9. august 1974 at siga seg úr forsetaembætinum, og harvið endaði ríkisrættarmálið móti honum, áðrenn tað var byrjað. Eftir at Richard Nixon hevði lagt frá sær, var tað varaforseti hansara Gerald Ford, ið tók við sum forseti. Og bert góðan mánað eftir, at Gerald Ford var fluttur inn í Hvítu Húsini, valdi hann at náða Nixon í Watergate-ákærunum ímóti honum.

## Keldur

Bólkur:Forsetar í USA
Bólkur:Amerikanskir politikarar
Disney Magic

**Disney Magic** varð bygt í Italia í 1998. Og í 2013 bleiv skipið endurnýggjað. Talan er um eitt sera stórt skip, sum er 294 metrar til longdar. Til samanberingar er føroyska flaggskipið Norröna "einans" 165 metrar. Umborð á Disney Magic er rúm fyri 2.700 ferðafólkum umframt eini manning, ið telur 950 fólk. 

## Keldue

Bólkur:Disney
Bólkur:Skip
Sinaihálvoyggin

**Sinaihálvoyggin** er ein hálvoyggj í Eystur-Egyptalandi. Hálvoyggin er 60,000 km² til støddar, har búgva umleið 1.400.000 fólk.

Bólkur:Egyptaland
Bólkur:Hálvoyggjar
Dansk Melodi Grand Prix 1959

**Dansk Melodi Grand Prix 1959** var tann 3. útgávan av Dansk Melodi Grand Prix. Tað gjørdist Birthe Wilke, ið vann kappingina við sanginum *Uh – Jeg ville ønske jeg var dig*.

Bólkur:Dansk Melodi Grand Prix
Bólkur:1959
Dansk Melodi Grand Prix 2008

**Dansk Melodi Grand Prix 2008** var tann 37. útgávan av Dansk Melodi Grand Prix. Tað gjørdist Simon Mathew, ið vann kappingina við sanginum *All Night Long*.

Bólkur:Dansk Melodi Grand Prix
Bólkur:2008
Dansk Melodi Grand Prix 1958

**Dansk Melodi Grand Prix 1958** var tann 2. útgávan av Dansk Melodi Grand Prix. Tað gjørdist Rachel Rastenni, ið vann kappingina við sanginum *Jeg rev et blad ud af min dagbog*.

## Dansk Melodi Grand Prix finalan í 1958

Bólkur:Dansk Melodi Grand Prix
Bólkur:1958
Agnieszka Kaczorowska

**Agnieszka Kaczorowska ** (fødd 16. juli 1992 í Warszawa) er ein pólskur dansari og sjónleikari.

## Filmsleiklutir
**[[Klan]]*, sum Bożena Kazuń (1999–)

Bólkur:Pólskir dansarar‎
Bólkur:Pólskir sjónleikarar
Bólkur:Føðingar í 1992
Dansk Melodi Grand Prix 2007

**Dansk Melodi Grand Prix 2007** var tann 36. útgávan av Dansk Melodi Grand Prix. Tað gjørdist DQ, ið vann kappingina við sanginum *Drama Queen*.

Bólkur:Dansk Melodi Grand Prix
Bólkur:2007
Niðurlond í Eurovision Song Contest

**[[Niðurlond]]** hava luttikið í **Eurovision Song Contest** frá 1956 til 1984, frá 1986 til 1990, frá 1992 til 1994, frá 1996 til 2001, og frá 2003 til í dag.

Landið hevur vunnið ESC fimm ferðir: 
* í 1957 við sanginum *Net als toen* (Corry Brokken)
* í 1959 við sanginum * 'n Beetje* (Teddy Scholten)
* í 1969 við sanginum *De troubadour* (Lenny Kuhr)
* í 1975 við sanginum *Ding-a-dong* (Teach-In)
* í 2019 við sanginum *Arcade* (Duncan Laurence) 

## Slóðir úteftir
*eurovisie songfestival, avrotros.nl (niðurlendskt)
*The Netherlands, eurovision.tv (enskt)
*Favoritturin vann Eurovision sangkappingina, in.fo  19. mai 2019

## Keldur

Bólkur:Eurovision Song Contest
Bólkur:Niðurlendskur tónleikur
Hjørtur

**Hjørtur** og ættfelagar hansara duga væl at vara seg. Grái og morreyði liturin hylur tey væl, og bæði oyru, eygu og tev eru so góð, at tey skjótt varnast ránsdjór og kvika sær burtur. Til eru 36 hjartarsløg. Tey flestu halda til í skógum, men reindýrið til dømis er í kuldalondum fyri norðan, m.a. í Alaska, Kanada og Skandinavia. Flestu hjørtir ganga í fylgjum. Um heystið berjast hjørtirnir dúgliga at vinna sær lendi og hindir at brunda. Krúnhjørtir ýla hóttandi, rúka saman at stangast, til annar má flýggja ella falla. Tann sterkasti og størsti eigur hindafylgið. Hetta er í brundtíðini. Teir stóru hjørtirnir verja fylgið og lendið fyri øðrum fylgjum. Hjørtur er 120-150 cm høgur og kann viga upp til 800 kg. Hann kann gerast 25 ára gamal.

Bólkur:Jóturdýr
Bólkur:Súgdjór
M1 (Keypmannahavnar Metro)

**M1** hjá Keypmannahavnar Metro, litað grønt á kortinum, koyrir frá Vanløse til Vestamager. Leiðin bindir saman Ørestad grannalagið í Keypmannahavn, Danmark, við miðbýin í Keypmannahavn. Leiðin er hevja yvir jørðina, meðan koyrt verður gjøgnum Ørestad, meðan tað verður koyrt gjøgnum ein tunnil undir miðbýnum. Frá Christianshavn til Vanløse, er leiðin tann sama sum M2.

Bólkur:Keypmannahavnar Metro
Dansk Melodi Grand Prix 1962

**Dansk Melodi Grand Prix 1962** var tann 6. útgávan av Dansk Melodi Grand Prix. Tað gjørdist Ellen Winther, ið vann kappingina við sanginum *Vuggevise*.

Bólkur:Dansk Melodi Grand Prix
Bólkur:1962
Love. Angel. Music. Baby.

**Love. Angel. Music. Baby.** er fyrsta solofløgan hjá Gwen Stefani. Fløgan kom út 12. november 2004.

## Løg á fløguni
#"What You Waiting For?" – 3:41
#"Rich Girl" met Eve – 3:56
#"Hollaback Girl" – 3:20
#"Cool" – 3:09
#"Bubble Pop Electric" met Johnny Vulture – 3:42
#"Luxurious" – 4:24
#"Harajuku Girls" – 4:51
#"Crash" – 4:06
#"The Real Thing" – 4:11
#"Serious" – 4:48
#"Danger Zone" – 3:36
#"Long Way to Go" met André 3000 – 4:34

## Ávísingar úteftir
* metacritic.com

Bólkur:Tónleikaútgávur
Bólkur:2004
Norðurevropa

**Norðurevropa**  er norðasti partur av Evropa. Veðurlagið í Norðurevropa kann vera turt ella slavið, lýtt ella kalt. Norðast er pólveðurlag. Har er nógvastaðni frostmýra, ið nevnist tundra, har runnar og hendinga lág trø vaksa. Eisini sunnanfyri frostmýrarnar eru sumrini flógv og stutt, og vetrarnir kaldir og langir. Hetta veðurlagið verður nevnt tað kalda flótbeltið, og har vøksa stórir nálaskógir. Stórir partar av bæði Russlandi og Norðurlondum hoyra til nálaskógarøkið.

## Sí eisini
* Skandinavia
* Norðurlond

Bólkur:Evropa
Irak-kríggið

**Irak-kríggið** var ein langdrigin bardagi, ið USA stóð á odda fyri, og vardi frá 20. mars 2003 til 18. des. 2011. Bardagin byrjaði við at ein samgonga av nógvum londum við USA á odda stóðu saman um at gera innrás í Irak í mars 2003. Tað eydnaðist teimum sameindu herdeildunum at koppa stjórnini hjá Saddam Hussein og Baath-flokkinum. Saddam Hussein hevði tá verið forseti í Irak síðan 1979. Kríggið vardi tó í meira enn 10 ár, av tí at uppreistrardeildir í Irak bardust ímóti teimum sameindu herdeildunum og móti tí nýggju stjórnini. Umleið 151.000 to 600.000 irakar ella fleiri lótu lív undir innrásini og tey næstu 3-4 árini. USA tók seg alment út úr Irak í 2011, og tá endaði kríggið. Men síðan hevur borgarakríggj valda í Irak og í 2014 gjørdist USA aftur partur av stríði í landinum í 2014 og var tá á odda fyri einari nýggjari samgongu í einum kríggi, ið enn gongur fyri seg.

Í 2005 varð nýggj grundlóg samtykt í Irak, soleiðis, at landið fekk fólkaræðisliga stýrisskipan. Meðan Hussein hevði valdið varð landið skipað sum fullkomiligt einaræði, og meðan hann stýrdi, mátti irakiska fólkið, serliga kurdarnir, tola nógv. Stjórnin fekk stuðul frá herinum og trygdarløgregluni, sum bardu niður alla politiska mótstøðu í landinum.

Innrásin í Irak byrjaði eftir at Saddam Hussein hevði fingið eitt ultimatum um at fara úr landinum. Innrásin byrjaði við einum "shock and awe" bumbuálopi. Irakiskar herdeildir vóru skjótt yvirmannaðar og herdeildir hjá USA fóru inn í landið. Ba'atist stjórnin varð feld og Saddam Hussein varð fangaður í desember 2003 og avrættaður trý ár seinni av einum hernaðardómstóli. Tómrúmið ið uppstóð eftir Saddam Hussein og vánalig leiðsla av tí bráðfeingis stjórnini ið varð sett av teimum sameindu herdeildini, førdi til harðskap, ið av summum journalistum verður nevnt borgarakríggj, í Irak í 2006-07, har harðskapur varð framdur av Sunni og Shi'a trúarbólkum. Harumframt varð eisini uppreistur ímóti USA og teimum sameindu herdeildunum ið vóru í landinum. Harðskapurin førdi til, at USA økti munandi um herdeildir sínar fyri at veita trygd til Baghdad og Al Anbar landlutin. Á vetri 2007-08 byrjaði USA at taka herdeildir sínar úr Irak, og eftir at Barack Obama gjørdist forseti í USA kom ferð á afturtøkuna av amerikonskum herdeildum úr Irak, til teir at enda heilt fóru úr landinum í 2011. 

## Sí eisini
* Stríðið Ímóti Yvirgangi

## Keldur

Bólkur:Bardagar
Bólkur:Irak
Bólkur:USA
Saddam Hussein

**Saddam Hussein** (28 apríl 1937 - 30 desember 2006) var ein irakiskur politikari og kollveltingarmaður, ið sat sum forseti Iraks frá 16. juli 1979 til 9. apríl 2003. Eisini var hann forsetisráhærri í Irak í tveimum tíðarskeiðum. Frá 1979 til 1991, og aftur frá 1994 til 2003. 

## Barnaár
Saddam Hussein var borin í heim í bygdini Al-Awja. Ein lítil bygd nærhendis Tikrit, har norðuri í Irak. Foreldrini vóru Hussein Abd Al-Majid og Subha Tulfah Al-Mussallat. Navnið Saddam merkir " Stríðsmaðurin, ið stendur stinnur". Bæði faðir og bróðir hansara doyðu av krabbameini áðrenn hann var føddur. Hetta hevði við sær, at mamma Saddam, Subha, gjørdist sera tunglynd. So tunglynd gjørdist hon, at hon bæði royndi at fremja fosturtøku, og at taka lívið av sær sjálvari. 

Tá Saddam var borin í heim vildi mamma hansara einki hava við sonin at gera, og hetta hevði við sær at ein beiggji hennara tók dreingin til sín. Sum 10 ára gamal rýmdu hann og mammubeiggjin, Khairallah Talfah til Baghdad. Talfah var sum ein pápi fyri Saddam.

## Politiska lívsleiðin
Í tíðini tá Saddam vaks til mann hevði kollvelltingarhugurin fest seg í Irak. Hetta sást serliga aftur í, at framhugsnir politikarar og sosialistar settu seg upp ímóti stættini. Sum ungur maður gjørdist Saddam Hussein limur í Arabiska sosialistiska Ba'ath flokkinum. Tað var sum formaður í hesum flokkið, at Saddam tók valdi í Irak í 1979.     

Bólkur:Einræðisharrar
Bólkur:Statsleiðarar
Palli Pumm

**Palli Pumm** eftir A. A. Milne kom út á enskum í 1926 sum **Winnie-the-Pooh** og á donskum **Peter Plys** í 1930. The House at Pooh Corner kom út í 1928 á enskum og á donskum *Peter Plys og hans Venner* í 1931. Á føroyskum eru bøkurnar: "Mín fyrsta bók um Palla Pumm" (1998), "Palli Pumm" (1999) og "Palli Pumm og húsið í Pumsarlág" (2000). 

Bólkur:Uppspunnin fólk
Bólkur:Barnabøkur
Lívið við Louie

**Lívið við Louie** (enskt **Life with Louie**) er ein amerikonsk sjónvarpsteknifilmsrøð. Sjónvarpsteknifilmsrøðin hevur verið at sæð í sjónvarpsrásini hjá Fox Kids í m.a. Danmark, Norra og USA. Søgan snýr seg fyrst og fremst um Louie Anderson, men eisini familjan hjá Louie.

Bólkur:Teknifilmar
Øskufía

**Øskufía** (enskt: **Cinderella**) er bygt á klassiska ævintýri hjá Charles Perrault (1628 – 1703). Franskmaðurin Perrault gav fyrstur út nøkur av teimum kendastu fólkaævintýrunum, t.d. bæði Reyðhettu, Tornarósu og Øskufíu. Tað var í 1697.

Bólkur:Uppspunnin fólk
Bólkur:Ævintýr
Emil úr Lønneberg

**Emil úr Lønneberg** eitur ein røð av barnabókmentum, sum svenski rithøvundin Astrid Lindgren skrivar. Bøkurnar um Emil eru týddar til heili 53 mál og eru seldar í 30 mió. eintøkum kring heimin. Í øðrum londum, eins og hjá okkum í Føroyum, eitur hann fyri tað mesta Emil, men í Týsklandi er hann kendur sum Michel og í Finnlandi sum Eemeli.

Tær tríggjar bøkurnar við søgum um Emil eru:

* *Emil í Lønnibergi* - á svenskum í 1963 og fyrstu ferð á føroyskum í 1978.
* *Emil í Lønnibergi ger spildurnýggj skálkabrøgd* – á svenskum í 1966 og fyrstu ferð á føroyskum í 1996.
* *Enn livir Emil í Lønnibergi* – á svenskum í 1970 og á føroyskum í 2022.

Bøkurnar um Emil í Lønnibergi eru eisini gjørdar til vælumtóktar filmar.

Bólkur:Barnabøkur
Bólkur:Astrid Lindgren
Pippi Langsokkur

Søgan um **Pippi Langsokk** (svenskt: **Pippi Långstrump**) er helst kendasta søgan hjá Astrid Lindgren (1907-2002). *Pippi Langsokkur fer at keypa* kom fyrstu ferð út í 1946 sum ein partur av tekstbókini *Pippi fer um borð*. Nógv verður gjørt burtur úr Pippi. Umframt klæðir, leikur og lutir eru fleiri filmar og teknifilmar gjørdir um heimsins sterkastu gentu, eins og nógvar bøkur eru um hana. Umframt nógvar bøkur á nógvum málum, eru eisini gjørdir filmar og sangleikir um Pippi. Fyrsta bókin um Pippi kom á svenskum í 1945 og í Námi eru trý floksett: *Kennir tú Pippi Langsokk*, *Pippi í Suðurhøvum* og *Pippi Langsokkur*.

Bólkur:Barnabøkur
Bólkur:Astrid Lindgren
Neyt

**Neyt** - oksar, búflar og kýr - eru ein tann fjølmentasti alidýrabólkurin. Í India eru eini 200 mió neyt, og 1 mia aðrastaðni í heiminum, í Føroyum eru umleið 1200. Fyrr vórðu neytini mest spent fyri amboð, men nú verða tey mest ald fyri kjøtið og mjólkina. Neytasløgini eru um 200.

Bólkur:Jóturdýr
Bólkur:Súgdjór
Alfa

**Alfa** (stóra **Α**, lítla **α**) er tann fyrsti bókstavurin í tí grikska alfabetinum.

Bólkur:Bókstavir
Bólkur:Grikska alfabetið
Beta

**Beta** (stóra **Β**, lítla **β**) er tann annar bókstavurin í tí grikska alfabetinum.

Bólkur:Bókstavir
Bólkur:Grikska alfabetið
Känn ingen sorg för mig Göteborg

**Känn ingen sorg för mig Göteborg** er fyrsta solofløgan hjá Håkan Hellström. Fløgan kom út 13. oktober 2000.

## Løg á fløguni
#"Känn ingen sorg för mig Göteborg" 
#"En vän med en bil"   
#"Ramlar"   
#"Nu kan du få mig så lätt"   
#"Vi två, 17 år"   
#"Uppsnärjd i det blå"   
#"Jag var bara inte gjord för dessa dar"   
#"Magiskt, men tragiskt"   
#"Atombomb"   
#"Dom dimmiga dagarna"   

## Ávísingar úteftir
* allmusic.com

Bólkur:Svenskar tónleikaútgávur
Bólkur:2000
Tom & Jerry

**Tom & Jerry** er ein amerikonsk sjónvarpsteknirøð. Teknifilmurin er um stríðið millum kettuna Tom og músina Jerry. Tom er til tíðir nokkso óreinur, men hann er altíð so óheppin og tí næstan altíð taparin í stríðnum. Jerry er tann klókari og tí tann sum oftast sleppur snikkaleysur.

Bólkur:Teknifilmar
Lindýr

**Lindýr** (frøðiheiti *Mollusca*) er eitt fylki (*phylum*) av ryggleysum djórum, tvs. djór ið onki geislarað hava. Lindýr finnast bæði á landi og sjógvi. Tey lindýrini, sum vit oftast møta í Føroyum, munnu helst vera sniglar og maðkar. Av øllum lindýrum eru 4/5 sniglar.

Vit kunnu t.d. nevnað sniglar, høgguslokkar og skeljadýr.

Lindýrini líkjast ormum í tí, at likam teirra er lint, alt sum tað er. Tey hava hvørki harða húð ella beinagrind, men so hava tey sonevnda kápu uttan á sær ella uttan um seg. Á nógvum lindýrum gevur kápan frá sær kálkevni, sum verður til harða skel ella skeljar, ið eru dýrinum til verju, og sum tað livir innií. Innvølurin er at kalla bygdur eins hjá øllum lindýrum. Til eru bæði einkynjað og tvíkynjað lindýr: tey liva í vatni, í sjónum og á landi. Í Føroyum eru flestu lindýrini sjódýr, á landi eru bara nøkur fá sløg av teimum. Vanligstu lindýraflokkarnir eru sniglar, skeljadýr og høgguslokkar.

## Flokking
**Rað: ''Mollusca***
* Flokkur: *Aplacophora* 
* Flokkur:: *Polyplacophora* 
* Flokkur:: *Monoplacophora* 
* Flokkur:: *Gastropoda* ([[Sniglar]])
*Flokkur: *Cephalopoda* ([[høgguslokkar]])
* Flokkur: *Bivalvia* ([[skeljadýr]])
* Flokkur: *Scaphopoda'' 

Bólkur:Djór
Bólkur:Lindýr
Kodiakoyggj

**Kodiakoyggj** (enskt **Kodiak Island**), ið er 9 311,24 km² stór, er næststørsta oyggj í USA. Hon er størsta oyggin í Kodiak-bólkinum í Alaska.

Bólkur:Oyggjar í USA
Bólkur:Alaska
Bólkur:Oyggjar
Juneau

**Juneau** er høvuðsstaður í Alaska, og liggur í syðru Alaska, 56 km vestanfyri kanadiska markið og 924 km frá Anchorage. Her búgva 32 660 íbúgvar og hetta ger Juneau til næststørsta býin í stakríkinum. Juneau er eisini ein sjálvstýrandi landslutur. Í Juneau eru hvørki vegir ella jarnbreytir millum bygdir. Øll samferðsla er eftir sjónum ella loftvegis. Men ísurin er nógvur um veturin og tarnar skipaferðsluni, so mesta samferðslan er við flogførunum. Teir brúka eisini tyrlur. Um veturin brúka teir dúgliga kavaskutara ella hundasletu.

## Ávísingar úteftir
* Heimasíða: juneau.org
*Juneau, Alaska, wikivoyage.org (á enskum)-

 
## Keldutilfar
 

Bólkur:Býir í Alaska
Bólkur:Landslutir í Alaska
Anchorage

**Anchorage** er størsti býur í Alaska. Býurin er handils- og samferðslumiðdepilin í stakríkinum. Har búgva fleiri enn 300 túsund fólk.

## Keldur

Bólkur:Býir í Alaska
Niclasen Brøðurnir

**Niclasen Brøðurnir** var ein føroyskur bólkur stovnaður í 1957. Bólkurin var úr Hvalba. Teir ið mannaðu bólkin vóru, Levi (Óðin Ódn), Jenis, Svenning og Steingrím Niclasen. Bólkurin gav út tvær plátur í 1962, við fýra stakløgum (single 45).

Við øðrum heitið, eru teir eisini kendir sum **Hvalbiarbrøðurnir**.

Tá eina plátan kom á marknaðin, var heitið á einum sangi skeivt prenta. Sangurin "Eg leingist" skuldi eita "Mær leingist".

## Sangir útgivnir
*Mín Elskaða (Single 45) Levi Niclasen, orð. Lag, Svenning Niclasen. Levi syngur og spælir gittara, Svenning spælir á harmoniku.
*Kom vinur   (Single 45) Steingrím Niclasen, orð. Lagið er norskt. Jenis syngur, Levi spælir gittara og Svenning spælir á harmoniku.
*Eg leingist (Single 45) Levi Niclasen, orð. Lag, Svenning Niclasen. Levi syngur og spælir gittara, Svenning spælir á harmoniku.
*Nú er hon komin til handa (Single 45) Levi Niclasen, orð. Lag, Svenning Niclasen. Levi spælir gittara og syngur saman við Jenis, Svenning spælir á harmoniku.

Bólkur:Føroyskir tónleikabólkar
Bólkur:Hvalba
Tey av Kamarinum

**Tey av Kamarinum** var ein føroyskur tónleikabólkur úr Havn í 50'unum og seinni. 

Bólkurin varð stovnaður í 1954-55. Tey ið mannaðu bólkin vóru systkini av Kamarinum: Nicolina Jakobsen, Eyðbjørn Jakobsen, Áslakkur Jakobsen, Hjørleif Jakobsen, Ingolf Jakobsen, Jákup Jakobsen - Eisini var systurin Margretha Jakobsen við. 

## Slóðir
* Ein hálv øld í tónleiki , teyavkamarinum.com
* Ingi Samuelsen: Nicolina av Kamarinum farin, portal.fo 
* Eirikur Lindenskov: Nicolina av Kamarinum farin, in.fo 

## Keldur

Bólkur:Føroyskir tónleikabólkar
Bólkur:1955
17 (tal)

**17** ela **seytjan** er:

* Teljitalið eftir 16, síðan kemur 18.
* Eitt heiltal.
* Eitt ólíka tal.
* Eitt primtal, meira spesifikt eitt fermatprimtal, eitt pythagoreskt primtal og primtalstvíburur til 19
* Eitt ófullkomið tal (danskt: defektivt tal)

Í talskipanum við einum grundtali størri enn 17, verður talið 17 skrivað við bókstavinum H.

Bólkur:Tøl
16 (tal)

**16** ella **sekstan** er:

* Teljitalið eftir 15, síðan kemur 17.
* Eitt heiltal.
* Eitt líka tal.
* Eitt kvadrattal (42).
* Eitt sammensett tal.
* Eitt ófullkomið tal.

Bólkur:Tøl
North Slope Borough

**North Slope Borough** er tann norðasti landsluturin í amerikanska statinum Alaska í Arktis. Hin 30. juni 2010 var fólkatalið í North Slope-landslutinum 9.430. Høvuðsbýurin og størsti býurin er Barrow. Upprunafólkið á staðnum, inuittar, vóru 68,38 prosent av fólkinum í 2010.

Umsitingarliga er hvør av teimum átta bygdunum í North Slope Borough ein eind við egnum borgmeistara. North Slope-økið er samskipað í North SIope Borough við felags umsitingarleiðara. ið eisini ber heitið borgmeistari.

## Landafrøði

North Slope er alt økið fram við norðurstrondini á Alaska norðan fyri ta stóru fjallarøðina Brooks Range. góðar 500 kilometrar norðan fyn pólknngin. Mót eystri hevur North Slope Borough mark til kanadisku regiónina Yukon og móti suðri er mark til landslutirnar Northwest Arctic Borough og Yukon–Koyukuk í Alaska. Arktis har norðuri er opið hav, sum er fjalt av ísi.

Norðast í Alaska er pólveðurlag. Norðast á jørðini er næstan altíð øgiliga kalt. Lægsti hitin, sum nakrantíð er máldur í USA, var í Point Barrow í North Slope Borough í 1971, −62 °C. Veturin er langur, og tá sær sólin als ikki. Um summarið skínur sólin alt samdøgrið, men sólstrálurnar standa á skák, og hitin fer sjáldan upp um frostmarkið. 

Bólkur:Landslutir í Alaska
Bólkur:Alaska
Bólkur:Arktis
18 (tal)

**18** ella **átjan** er:

* Teljitalið eftir 17, síðan kemur 19.
* Eitt heiltal.
* Eitt líka tal.
* Eitt samansett tal
* Eitt harshad-tal
* Eitt ómetaligt tal (danskt: excessivt tal, enskt: Abundant number)

Í talskipanum við einum grundtali størri enn 18, verður talið 18 skrivað við bókstavinum I.

Bólkur:Tøl
19 (tal)

**19** (**nítjan**) er eit tal, ið kemur eftir 18 og áðrenn 20.
Í talskipanum við einum grundtali størri enn 19, verður talið ofta skrivað við bókstavinum I (10 er A, 11 B osfr.)

## Annað
* Kalium hevur atomnummar 19.

Bólkur:Tøl
20 (tal)

**20** (**tjúgu**) er eitt líka heiltal og Teljitalið, ið kemur eftir 19 og síðan kemur 21.

Bólkur:Tøl
21 (tal)

**21** (ein og tjúgu) er eitt ólíka heiltal og teljitalið, ið kemur eftir 20 og síðan kemur 22.

Bólkur:Tøl
Fairbanks

**Fairbanks** er næststørsti býur, næst eftir Anchorage, í Alaska, USA. Býurin liggur í Fairbanks North Star Borough. Tann 1. jan. 2013 var íbúgvatalið 32 324.

## Ávísingar úteftir
* Heimasíða: www.fairbanksalaska.us 
*Fairbanks, wikivoyage.org (á enskum) 
 
 
 
## Keldutilfar
 

Bólkur:Býir í Alaska
Aladdin

Ævintýrini í Túsund og Einari Nátt vórðu søgd í Eysturlondum fyri mongum hundrað árum síðan. Seinni vórðu tey skrivað í stórar bøkur. Eitt tað kendasta er ævintýrið um unga Aladdin, sum finnur eina gamla lampu. Tá ið hann gníggjar lampuna, kemur ein mætur andi, og hjá honum er einki óført. Vit hitta apu hansara og fátæku skyldfólk hansara, ommuna og systrina. Aladdin gerst skotin í Jasmin, dóttur sultanin í Jamar, og hon fær eisini tokka til hansara, men hann er ikki tann rætti til hennara, tí hann er alt ov fátækur. Har er ein óndur gandakallur, sum vil hava magisku lampuna, tí hann vil ráða í Jamar, men Aladdin er heppin og fær fatur í henni. Søgan fer fram í Arábia.

Bólkur:Disney filmar
Bólkur:Ævintýr
Frozen (2013 filmur)

***Frozen*** ("Frystur"; danskt heiti: *Frost*) er ein amerikanskur Disney-3D animatiónsfilmur frá 2013. Um man samanber filmin við aðrar filmar, so liggur hann nummar fimm á listanum yvir filmar, ið hava selt mest. Mett verður at filmurin hevur selt fyri umleið 857 milliónir bretsk pund, síðani hann varð frumsýndur 27. november 2013. Filmurin vann eisini tveir Oscar, ein fyri besta teknifilm og ein fyri besta originalan sang. Framleiðararnir av filminum hava áður sagt, at tey hava fingið íblástur frá ævintýrinum *Snedronningen* hjá danska rithøvundanum H. C. Andersen. Søgan er um tvær systrar og ein bardaga móti einum ævigum vetri. Frozen er um tær báðar prinsessurnar Annu og Elsu. Anna er eitt vanligt menniskja, meðan Elsa dugur at ganda við ísi.

## Keldur

Bólkur:Amerikanskir animatiónsfilmar
Bólkur:Disney animatiónsfilmar
AK-47

**AK-47** (), ofta bert nevnt **Kalasjnikov** (eng: Kalashnikov), er ein álopsbyrsa, ið er sniðgivin av Mikhail Kalasjnikov, og framleidd av russiska vápnaframleiðaranum IZH. 

AK-47 bl varð serliga nýtt av herliðum hjá Warszawasamgonguni undir Kalda krígnum. Byrsan er í dag tað kendasta skotvápnið, ið nakrantíð er framleitt. Tað eru í dag umleið 100 milliónir AK-47 byrsur í heiminum.

Bólkur:Vápn
Bataclan

**Bataclan** er eitt leikhús, ið liggur á 50 boulevard Voltaire í 11. arrondissement í París, Frakland.

Bygningurin varð teknaður í 1864 av arkitektinum Charles Duval, navnið vísir til *[[Ba-ta-clan|Ba-Ta-Clan]]*, ein operetta eftir Offenbach, men tað er eisini ein tilsiping til orðaleikin *le tout bataclan* (*heila lortið*). Tær nærmastu Métro støðirnar eru Oberkampf á Line 5 og Line 9 og Filles du Calvaire á Line 8.

Bataclan var ramma um eitt yvirgangsálop um kvøldið tann 13. november 2015, tá ið hópskjótingar og spreingingar drap umleið 87 fólk undir einari konsert við Eagles of Death Metal.

## Keldur

Bólkur:París
Álopið á Halabja

**Eiturgassálopið á Halabja** var eitt fólkamorð á kurdar framt av Saddam Hussein í Irak, 16. mars í 1988.

Bólkur:Hópdráp
Bólkur:Kurdar
Bólkur:Irak
Fólk og Dólgar í Kardamummubýnum

**Fólk og Dólgar í Kardamummubýnum** (Upprunatittul: *Folk og røvere i Kardemomme by*) er ein bók eftir norska rithøvundan Thorbjørn Egner. Í 1955 skrivaði Thorbjørn Egner, søguna um Fólk og Dólgar í Kardamummubýnum. Í 1961 umsetti Eyðun Johannessen søguna til føroyskan útvarpsleik, sum varð sendur í 1961. Bókadeild Føroya Lærarafelags gav út bókina í 1980, 25 ár eftir at upprunaútgávan kom í Noregi. Bókin og sjónleikurin eru millum best umtóktu barnasøgur yvirhøvur í Skandinavia. Leikurin snýr seg um teir tríggjar dólgarnar í Kardamummubýi, Kaspar, Jaspur og Jónatan, sum um náttina fara út at stjala. Hetta eru fólkini í býnum ikki glað fyri, og siga hetta við Bastian politimeistara. Men Bastian hevur úr at gera við fyrireikingum til stóru Kardamummuveitsluna, sum  øll gleða seg so nógv til. Tá stóra Kardamummuveitslan verður hildin, eru øll í góðum hýri, øll uttan tvøra Suffía mostir og dólgarnir. Ein dagin finna dólgarnir uppá at stjala Suffíu mostir, men ætlan teirra gongur ikki sum ætlað.

Bólkur:Barnabøkur
Klintrimús og hini dýrini í Vallbakkaskóginum

**Klintrimús og hini dýrini í Vallbakkaskóginum** (Upprunatittul: *Klatremus og de andre dyrene i Hakkebakkeskogen*) er ein bók eftir Thorbjørn Egner. Valbakkaskógurin er ein lítil "heimur", sum onkur kanska vil siga, ikki er til, men sum í mangar mátar minnir um okkara egnu stóru verð. Og Klintrimús og Mortan og Bamsi og Mikkkjal og hini øll í skóginum eru ikki vanlig djór, men hugflogið hevur lænt teimum nøkur eyðkenni bæði frá dýrum og fólki. Tey hava nøvn av djórum og nakað væl av útsjóndini við, men hava eisini klæði uttaná sær og ganga á tveimum beinum og búgva í húsum og minna eitt sindur um okkum menniskju í mongum av tí, tey gera og siga og hugsa.

Bólkur:Barnabøkur
Borgarakríggið í Sýria

**Borgarakríggið í Sýria** () er eitt altjóða vápnað stríð í gongur fyri seg enn í Sýria. Borgarakríggið byrjaði tíðliga um várið í 2011 í sambandi við mótmælini undir Arabiska várinum, við mótmælum kring alt landið móti stjórnini hjá Bashar al-Assad forseta, hvørs herdeildir svaraðu aftur við ógvusligum valdsgerðum.

## Keldur

Bólkur:Sýria
Bólkur:Borgarakríggj
Vakurleikin og Ódjórið

**Vakurleikin og Ódjórið** (Upprunatittul: **Beauty and the Beast**) er ein Disney animatiónsfilmur, ið byggir á ævintýrið við sama heiti eftir Jeanne-Marie Leprince de Beaumont frá 1756.  Filmurin varð framleiddur av Walt Disney Feature Animation og útgivin av Walt Disney Pictures. Filmurin hevði heimsfrumsýning 13. november 1991, varð frumsýndur í USA 22. november 1991 og varð útgivin sum VHS videofilmur tann 30. oktober í 1992. Filmurin var sera væl umtóktur og seldi fyri 425 milliónir dollarar í biografbilettum og seldi 20 milliónir eintøk sum heimavideofilmur og forvann 200 milliónir dollarar í 1992.

Filmurin vann eina Golden Globe virðisløn og varð tann fyrsti animatiónsfilmurin, ið varð tilnevndur Oscar fyri besta film.

## Keldur

Bólkur:Disney filmar
Hotel Cæsar

**Hotel Cæsar** er ein norsk sjónvarpsrøð, ið er er framleidd av TV 2 í Noregi. Hotel Cæsar er ein sápuopera um Anker Hansen-familjuna, um arv, minni og um felagsskap - um hvussu familjan og hennara minnið skapar einstaklingin í einari tíð har alt stendur til at rapla - har gomul mentan og familjusøgur syndrast í útlegd. Hotel Cæsar er søgan um eitt hotell og søgan um Anker Hansen-familjuna. Á hotellinum eru m.a. matstovufólk, reingerðarfólk, køksfólk, móttøkufólk, skrivstovu- og krambafólk. Sjónvarpsrøðin fylgir m.a. Juni Anker-Hansen (Anette Hoff), Eva Rosenkrantz (Rudy Claes), Pelle Krogstad (Nikis Theophilakis), Storm Liland Anker-Hansen (Kim-Daniel Sannes), v.f.

Hotel Cæsar var fyrstu ferð á skránni í okt. 1998, og hevur koyrt á meir ella minni sama hátt síðan. Sjónvarpsrøðin hjá Tv2 gjørdist beinavegin væl umtókt í Norra. TV 2 í Noregi hevði fram til oktober 2015 gjørt 2889 partar av sjónvarpsrøðini.

## Leikarar

### Núverandi leikarar

### Komandi og farandi

#### Innkomandi leikarar

### Fyrrverandi leikarar

## Keldur

Bólkur:Sjónvarpsrøðir
Bólkur:Norsk mentan
Burj Al Arab

**Burj Al Arab** er eitt 7-stjørnað hotell ið liggur í Dubai í Sameindu Emirríkjunum. Í 1999 læt nú heimskenda eyðkennismerkið í Dubai, hotellið Burj Al Arab, upp. Tað stendur á eini gjørdari oyggj út fyri strondina í Dubai. Har slepst einans til við tyrlu ella eftir eini privatari brúgv. Hotellið er 320 metrar høgt og er seglformað, næstan tveir kilometrar av 24 karat blaðgulli og 23.444 kvadratkilometrar av marmori sýna ómetaligt luksus og oyðslusemi. Her starvast 1.600 starvsfólk við meir enn 80 ymiskum tjóðskapum, sum fjálga um kundarnar.

Bólkur:Bygningar
Bólkur:Dubai
Jólatræ

Eitt **jólatræ** er eitt granntræ, sum um jóltíð verður sett inn í stovuna í ein jólatræsfót, ið er gjørdur til endamálið, og síðan verður træið pyntað við jólastjørnum, jólahjørtum og øðrum jólatræspyntil. 

## Søga
Í 1500 og 1600 talinum byrjaðu týskir handverkarar at hava eina jólaveitslu, har teir settu eitt granntræ upp og prýddu tað. Børnini fingu tær gávurnar, sum hingu á trænum. Í 1605 skrivar ein ókendur, at í Suðurtýsklandi var vanligt at seta eitt granntræ upp inni i stovuni, prýða tað við pappírsrósum, súreplum og øðrum. Hesin siðurin breiddi seg um alt landið, og í Danmark verður hildið at fyrsta jólatræið var pyntað í 1808. Siðurin er komin til Føroya úr Danmark.

Bólkur:Jól